  Виталий Пронин П.И. Чайковский композиторлэсь юбилейзэ пусъёнъя Москваын оргкомитет ортчон азьын Александр Волков Воткинскысь историен но улон-вылонэз умоятонэн герӟаськем юртъёсты эскерыса ортчиз. Озьы тодмо луиз, пырозы-а со юртъёс юбилеез пусъён планэ.Тодады вайытом, Оргкомитетэн кивалтэ Россия Федерациысь Лулчеберетъя министр Владимир Мединский.- Москваын та план пумысен федерал министерствоосын кенешыса, Элькунын юбилейлы сӥзем ужрадъёсты ортчытон понна федерал бюджетысь 3 миллиард манет басьтыны - валтӥсь ужпум, - шуиз Александр Волков.Президент ветлӥз Экологияя но биологияя центре (Чайковская урамысь XIX даурын пуктэм купец юрт), Нылпи творчествоя центре (1882-тӥ арын пуктэм Волостной правленилэн юртэз). Чайковскийлэсь урамзэ (азьвыл Господская урам), историен герӟаськем Вотка прудлэсь ярдурзэ но Шоркар (Соборная) площадез тупатон сярысь карысь кивалтӥсьёсын кенешемын вал. Озьы ик Александр Волков пыраз Советской вакытэ лэсьтэм юртъёсы, кытын али искусствоосъя школаос ужало.- Ваньзэ та юртъёсты тупатъяно, липетъёссэ выльдоно, - вераз Президент. - Карез чебертон понна трос ужано луоз.Туспуктэмез: Президентлэн Администрациез Теги: Воткинск ПётрЧайковский Чайковский  